Kaiserslautern era deja în perioada carolingiană reședință a curții regale. Înflorirea așezării a început încă de la mijlocul secolului al XII-lea când Frederic Barbarossa a extins cetatea care a devenit Palatinat în jurul anului 1100. În timpul Războiului de Treizeci de ani orașul a fost cucerit rând pe rând de spanioli, suedezi și de trupele imperiale. În Războiul Succesiunii Spaniole francezii au ocupat cetatea lui Barbarossa ca și castelul construit lângă cetate de Ioan Casimir în secolul al XVI-lea. La mijlocul secolului al XIX-lea orașul care aparținea deja Regatului Bavariei, a devenit centrul revoltei. În același timp orașul s-a dezvoltat datorită industriei textile, metalurgice și a celei constructoare de mașini-unelte devenind unul dintre cele mai importante centre industriale ale Renaniei pe lângă orașul Ludwigshafen am Rhein.